
	BIRŠTONO SAVIVALDYBĖS  TARYBA

	


SPRENDIMAS

DĖL BIRŠTONIEČIO KORTELĖS
2016 m. spalio 28 d. Nr. TS-163 

Birštonas

Vadovaudamasi Lietuvos Respublikos vietos savivaldos įstatymo  16 straipsnio 2 dalies 38 punktu, ir atsižvelgdama į darbo grupės „Birštoniečio kortelės“ idėjos klausimams aptarti siūlymą, Birštono savivaldybės taryba n u s p r e n d ž i a:

1. Pritarti Birštoniečio kortelės patvirtinimui ir išdavimui.


2. Nustatyti, kad:

2.1. Birštoniečio kortelė išduodama ne jaunesniems nei 18 metų Birštono savivaldybės gyventojams, gyvenamąją vietą deklaravusiems Birštono savivaldybėje.
2.2. Birštoniečio kortelė išduodama nemokamai ir galioja 5 metus nuo išdavimo dienos.
2.3. Už pakartotinį kortelės išdavimą (pametus ar kitaip praradus kortelę jos galiojimo laikotarpiu) mokamas 5 eurų mokestis.

3. Įpareigoti Birštono savivaldybės administracijos direktorių organizuoti Birštoniečio kortelės išdavimą:

3.1. Patvirtinti Birštoniečio kortelės išdavimo ir naudojimo tvarkos aprašą;

3.2. Informuoti gyventojus bei verslo atstovus apie Birštoniečio kortelę.
4. Nustatyti, kad šis sprendimas įsigalioja nuo 2017 m. sausio 1 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.
	 Savivaldybės merė
	                                       Nijolė Dirginčienė


